มดลูกบวม กับมดลูกโต เหมือนกันรึเป่าคะ.. พอดีไปอัลตร้าซาว บอกมดลูกบวม 2เซน มีก้อนเนื้องอกในกล้ามเนื้อมดลูก 3เซน จำเป็นต้องผ่าตัดออกมั้ย มีวิธีรักษาให้หายบวมได้รึเป่าคะ ประจำเดือนมาปกติ 3 วันหมด แต่สองวันแรกจะเยอะสีคล้ำๆ มีลิ่มเลือดปนออกมา มีปวดหน่วงๆแต่ไม่มากคะ มดลูกปกตื มีขนาดแค่ใหนคะ ตอนนี้รู้สึกหนักๆท้องน้อย ไม่ค่อยสบายตัวเท่าใหร่ เวลาประจำเดือนจะมา จะมีอาการฉี่บ่อยๆ เป็นมา 2เดือนและคะ เมื่อก่อนปกติไม่เจ็บ ไม่หน่วงเลย บางทีมาแบบไม่รู้ตัวด้วยซ้ำ..
สวัสดีค่ะ ขนาดมดลูกที่ปกติ คือประมาณสูง = 7-8 เซนติเมตร หรือ 3-4 นิ้วกว้าง = 4-5 เซนติเมตร หรือ 1.5- 2 นิ้วหนา = 3-4 เซนติเมตร หรือ 1.2 นิ้วดังนั้น ขนาดมดลูก 2 เซนติเมตรที่แจ้งมา จึงอาจไม่ใช่ขนาดของมดลูกค่ะสำหรับก้อนเนื้องอกที่มดลูก หากมีขนาดเล็ก เช่น มีขนาด 3 เซนติเมตรดังกล่าว และจากลักษณะทางอัลตราซาวด์ ไม่มีลักษณะของมะเร็ง รวมถึงผู้ป่วยไม่มีอาการผิดปกติ เช่น ไม่มีปวดท้องประจำเดือนมาก ปริมาณประจำเดือนไม่มากจนผิดปกติ มานานไม่เกิน 7 วัน เป็นต้น อาจไม่จำเป็นต้องผ่าตัด เพียงแค่ติดตามด้วยอัลตราซาวด์เป็นประจำเท่านั้น แต่หากเนื้องอกมีขนาดใหญ่ เช่น ใหญ่กว่า 5 เซนติเมตร หรือมีอาการผิดปกติ เช่น ปวดท้องประจำเดือนมาก ปริมาณประจำเดือนมาก ประจำเดือนมานานหลายวัน เป็นต้น หรือลักษณะทางอัลตราซาวด์ สงสัยว่าอาจมะเร็งได้ แพทย์จะแนะนำให้ผ่าตัดค่ะสำหรับอาการปัสสาวะบ่อยขณะที่มีประจำเดือน เป็นอาการที่สามารถพบร่วมได้ขณะที่มีประจำเดือน หากไม่ได้เกิดขณะที่ไม่มีประจำเดือนด้วย ก็ไม่ได้ผิดปกติอะไรอย่างไรก็ตาม หากอาการปวดหน่วงท้องเป็นมากขึ้นเรื่อยๆ ในประจำเดือนรอบถัดๆ ไป หรือปริมาณประจำเดือนมาปริมาณมากขึ้น มานานขึ้น หรืออาการปัสสาวะบ่อยเกิดในช่วงที่ไม่ได้มีประจำเดือนด้วย ก็อาจพิจารณาผ่าตัดรักษาค่ะ ทั้งนี้ ควรปรึกษารายละเอียดกับแพทย์เฉพาะทางที่ติดตามรักษาค่ะ